Albert Veľký

Svätý Albert Veľký alebo Albertus Magnus alebo Albert z Bollstädtu (* 1193 – † 15. november 1280, Kolín) bol nemecký filozof, teológ, matematik, astronóm, geograf, chemik, metafyzik, fyzik, biblista, alchymistaAlbert Veliký. In:  a prírodovedec, člen dominikánskeho rádu, doctor universalis a učiteľ Tomáša Akvinského. Je patrón teológov, filozofov, prírodovedcov, medicínskych technikov, študentov a baníkov.

 Životopis 
Študoval na Padovskej univerzite. V roku 1223 vstúpil do rehole dominikánov. Neskôr učil v Hildesheime, Freiburgu, Regensburgu a v Štrasburgu. Potom odišiel učiť na Parížsku univerzitu, kde r. 1245 získal doktorát. V roku 1248 bol poslaný do Kolína nad Rýnom, kde zorganizoval šúdium a viedol celú univerzitu. V roku 1254 bol zvolený za provinciálneho predstaveného dominikánskej rehole v Teutónsku (dnešné Nemecko). Pápež Alexander VI. ho v roku 1260 ustanovil za biskupa Regensburgu. Zomrel v Kolíne a pochovali ho v kostole sv. Ondreja.

 Dielo Alberta Veľkého 
Pri tvorbe svojho filozoficko-teologického systému sa opieral o Aristotelovu filozofiu. Albertovo dielo podáva pokus o súborné transformovanie aristotelizmu do kresťanskej filozofie. Albert ako prvý obsiahol svojimi komentármi celé Aristotelovo dielo a na tomto základe sa snažil vedecky zvládnuť otázky, ktoré sa týkajú tak filozofie ako aj teológie, ako napr. pôvod sveta, istota racionálneho poznania, predpoklady šťastného života atď.

Prvým v stvorení bola hmota, čas, anjeli a empireum, čiže nehybné, najvyššie, všeobklopujúce nebo, samo obklopované už iba Trojicou (Bohom). Empireum je príčinou pohybu vo svete.

Albert Veľký bol odporcom averroistov: nešlo mu o primárne, slobodné postavenie filozofie (rozumu), ale rozum (filozofiu) chcel včleniť na miesto, ktoré im určili veľkí filozofi patristiky: vytvoríť harmóniu rozumu a viery, podriadiť rozum viere, no nezničiť ho vierou. V záležitostiach zjavenia platí autorita Božieho Slova.

Filozofiu považuje za nevyhnutnú spojenkyňu teológie, ktorá nie je proti viere, ale jej úvodom, účinne jej pomáha k jasnosti a presvedčivosti.

Prirodzený rozum má svoju oblasť v logike, etike a metafyzike, v empirickych záležitostiach však musí zachovávať zdržanlivosť, lebo tu platia iné zákony.

Albert Veľký sa venoval aj prírodným vedám, kde sa usiloval vychádzať z pozorovania a skúsenosti. Zviera ako kategória čohosi všeobecného je skoršie ako konkrétne zviera, hoci v poriadku prirodzeného jestvovania je jednotlivo-konkrétne zviera skoršie. 

Zaoberal sa aj alchýmiou, teda stredovekou chémiou. Považuje sa za objaviteľa chemického prvku arzén, ktorý sa mu okolo roku 1250 podarilo ako prvému izolovať.

De Adhaerendo Deo (v slovenčine: O primknutí sa k Bohu) O primknutí sa k Bohu, databazeknih.cz.

Albert Veľký pripravil pôdu pre vystúpenie svojho žiaka Tomáša Akvinského.

V roku 1931 bol vyhlásený za svätého. V roku 1941 ho pápež Pius XII. vyhlásil za patróna prírodovedcov a za učiteľa cirkvi.

 Žiaci 
 Johannes Eckhart
 Ján z Freiburgu
 Hugo Ripelin
 Tomáš Akvinský
 Ulrich zo Štrasburgu

 Referencie 

 Pozri aj 
 albertinizmus
 stredoveká filozofia
 vrcholná scholastika

 Dielo v elektronickej podobe 
 Compendium theologicae veritatis. [s.l.] : [s.n.], 1480. 322 s. - dostupné v Digitálnej knižnici UKB

 Iné projekty 

 Externé odkazy 
 svätý Albert Veľký 
 Albert Veľký, dominikani.sk 

 Zdroj 


Kategória:Osoby s neistým dátumom narodenia
Kategória:Úmrtia 15. novembra
Kategória:Úmrtia v 1280
Kategória:Rímskokatolícki filozofi
Kategória:Scholastickí filozofi
Kategória:Komentátori Aristotela
Kategória:Nemeckí katolícki svätci
Kategória:Katolícki teológovia 13. storočia
Kategória:Stredovekí filozofi
Kategória:Nemeckí filozofi
Kategória:Filozofi 13. storočia
Kategória:Učitelia cirkvi
Kategória:Kanonizovaní Piom XI.
Kategória:Blahorečení Gregorom XV.
Kategória:Osobnosti na nemeckých poštových známkach
Kategória:Absolventi Padovskej univerzity
Kategória:Nemeckí biblisti
Kategória:Nemeckí dominikáni
Kategória:Katolícki svätci majúci sviatok 15. novembra